Babelscape/SREDFM huggingface dataset:
Αμάλιενμποργκ

Τα Ανάκτορα Αμάλιενμποργκ είναι η χειμερινή κατοικία της Βασιλικής Οικογένειας της Δανίας και βρίσκονται στην Κοπεγχάγη. Τα ανάκτορα αποτελούνται από τέσσερα όμοια κτήρια (Slotsplads) αρχιτεκτονικού ρυθμού Ροκοκό, γύρω από μία οκτάγωνη πλατεία. Στο κέντρο της βρίσκεται ο μνημειώδης έφιππος ανδριάντας του βασιλιά Φρειδερίκου Ε΄, ιδρυτή του Αμαλίενμποργκ. 

Αρχικά τα ανάκτορα Αμάλιενμποργκ χτίστηκαν για τέσσερις οικογένειες ευγενών, όμως, όταν το Παλάτι Κρίστιανσμποργκ κάηκε τον Φεβρουάριο του 1794, η Βασιλική Οικογένεια της Δανίας αγόρασε τα τέσσερα κτήρια και μετακόμισε εκεί. Στο πέρασμα των ετών διάφοροι μονάρχες με τις οικογένειές τους έζησαν στα τέσσερα διαφορετικά ανάκτορα.
Μαρία Σώρα

Η Μαρία Σώρα (γεννήθηκε στις 10 Ιουνίου 1994 στη Θεσσαλονίκη) είναι διεθνής Ελληνίδα υδατοσφαιρίστρια που αγωνίζεται ως περιφερειακή στον Ολυμπιακό Πειραιώς.
Φόκε-Άχγκελις

Η «Φόκε-Άχγκελις» ( "«Focke, Achgelis & Co GmbH»") ήταν μια Γερμανική κατασκευαστική εταιρεία ελικοπτέρων που ήταν εν ενεργεία από το 1937 μέχρι το 1944, πριν και κατά τη διάρκεια του Β΄ Παγκοσμίου Πολέμου. Οι δημιουργοί της ήταν οι Χένριχ Φόκε και Γκερντ Άχγκελις.
Τριανταφυλλιά Μανωλιουδάκη

Η Τριανταφυλλιά Μανωλιουδάκη (γεννήθηκε στις 19 Μαρτίου 1986 στα Χανιά) είναι διεθνής Ελληνίδα υδατοσφαιρίστρια που αγωνίζεται ως περιφερειακή στον Ολυμπιακό Πειραιώς.
BBC Japan

Το BBC Japan (BBC Ιαπωνία) ήταν δορυφορικό τηλεοπτικό κανάλι του BBC το οποίο εξέπεμπε στην Ιαπωνία. Το κανάλι ήταν παρόμοιο με το BBC Prime (τώρα BBC Entertainment), καθώς έδειχνε διάφορα τηλεοπτικά προγράμματα του BBC όπως το "Blackadder" και το "Fawlty Towers" με γιαπωνέζικους υπότιτλους.

Το κανάλι ξεκίνησε να εκπέμπει στις 1 Δεκεμβρίου του 2004 από τη δορυφορική πλατφόρμα "SKY PerfecTV!" (ιδιοκτησία της "SKY Perfect JSAT Group"). Το κανάλι έκλεισε μόλις δύο περίπου χρόνια μετά την πρεμιέρα του.
Λοράν Κοσιελνί

O Λοράν Κοσιελνί (γαλλικά: "Laurent Koscielny") (10 Σεπτεμβρίου 1985) είναι Γάλλος ποδοσφαιριστής πολωνικής καταγωγής, που αγωνίζεται ως αμυντικός στην Μπορντό και από το 2011 εως το 2018 στην Εθνική Γαλλίας. Αγωνίζεται κυρίως ως κεντρικός αμυντικός, αλλά μπορεί να παίξει και ως δεξιός πλάγιος αμυντικός, θέση στην οποία ξεκίνησε την καριέρα του. Περιγράφεται συχνά σαν ένας επιθετικός, δυνατός και γρήγορος αμυντικός που μπορεί να παίξει με τη μπάλα στα πόδια.
Σαντζάκι του Βιδινίου

Το Σαντζάκι του Βιδινίου ("βουλγαρικά : Видинският санджак, σερβικά : Видински санџак, τουρκικά : Sancağı Vidin") ήταν διοικητική διαίρεση της Οθωμανικής Αυτοκρατορίας, με την σημερινή βουλγαρική πόλη Βιντίν (Βιδίνιο) ως διοικητικό κέντρο. Ιδρύθηκε μετά την Μάχη της Νικόπολης το 1396 στα εδάφη του Πριγκιπάτου του Βιδινίου, στα μέσα του 15ου αιώνα προσαρτήθηκαν σε αυτό κάποια εδάφη που ανήκαν στο Δεσποτάτο της Σερβίας που μόλις είχαν καταληφθεί από τους Οθωμανούς. Διοικητικά ανήκε στο Βιλαέτι του Δούναβη και διατηρήθηκε έως το 1878.

Στα τέλη του 14ου αιώνα οι Οθωμανοί γνώριζαν πολύ καλά τη στρατηγική σημασία του Δούναβη και αποφάσισαν να καταλάβουν όλα τα σημαντικά φρούρια στις όχθες του. Το πριγκιπάτο του Βιδινίου που ήταν υπό τον έλεγχο του Ιβάν Σρατσιμίρ, έγινε υποτελές του οθωμανικού κράτους το 1393 και στην πόλη τοποθετήθηκε οθωμανική φρουρά. Πριν από την μάχη της Νικόπολης το 1396, ο Στρατσιμίρ λιποτάκτησε από την οθωμανική φρουρά στους σταυροφόρους που νικήθηκαν σύντομα και ο ίδιος ο Σρατσιμίρ συνελήφθη από τους Οθωμανούς και σκοτώθηκε το 1397.
Ραϊμόν

Ο Ραμόν Πελεχέρο ι Σαντσίς ("Ramon Pelegero i Sanchis")), γνωστός ως Ραϊμόν ("Raimon") είναι Βαλενθιανός τραγουδοποιός. Αποτελεί έναν από τους κύριους εκπροσώπους του Νέου Καταλανικού Τραγουδιού μαζί με τον Λιουίς Λιακ, τον Ζοάν Μανουέλ Σεράτ και την Μαρία δελ Μαρ Μπονέτ.
Ερμοκράτης

Ο Ερμοκράτης (; - 407 π.Χ) ήταν Συρακούσιος αριστοκράτης και στρατηγός που έπαιξε σημαντικό ρόλο στην αντίσταση των Συρακουσίων κατά τη διάρκεια της σικελικής εκστρατείας των Αθηναίων.
ΕΡΤ Καλαμάτας

Ο Ραδιοφωνικός Σταθμός Καλαμάτας (ΕΡΤ Καλαμάτας) είναι ο τοπικός ραδιοφωνικός σταθμός της Καλαμάτας και του Νομού Μεσσηνίας και μία αυτονομημένη μονάδα της ΕΡΤ και ελέγχεται από την Ελληνική Ραδιοφωνία.
Πρόεδρος της Γαλλικής Δημοκρατίας

Ο Πρόεδρος της Γαλλίας (γαλλικά: "Président de la République française") είναι ο αρχηγός του Γαλλικού κράτους με ιδιαίτερα αυξημένο θεσμικό ρόλο και σημαντικές αρμοδιότητες και εκλέγεται για πέντε έτη με άμεση καθολική ψηφοφορία (εγκαθίδρυση της πενταετίας μετά το δημοψήφισμα της 24ης Σεπτεμβρίου 2000. Η θητεία παλαιότερα ήταν επταετής).

Ο Εμανουέλ Μακρόν είναι ο όγδοος πρόεδρος της Πέμπτης Γαλλικής Δημοκρατίας, εκλέχθηκε στις 7 Μαΐου 2017.

Ο Πρόεδρος της Δημοκρατίας ορίζει τον Πρωθυπουργό και στη συνέχεια, μετά από πρόταση του τελευταίου, τα λοιπά μέλη της Κυβέρνησης (άρθρο 8 του Συντάγματος).Διορίζει την Κυβέρνηση της Γαλλίας και έχει ισχυρότερες εξουσίες από αυτήν.

Αρμοδιότητες του Προέδρου είναι να εκδίδει τους νόμους που ψηφίζει η Βουλή και να καλεί το λαό σε δημοψήφισμα (άρθρα 8-11). Έχει επίσης την εξουσία να διαλύει την Βουλή, αφού συμβουλευτεί τον Πρωθυπουργό και τους Προέδρους των Συνελεύσεων (άρθρο 12). Είναι αρχηγός των ενόπλων δυνάμεων, έχει το δικαίωμα απονομής χάριτος και, σε περίπτωση εξαιρετικής ανάγκης, δύναται να ασκεί έκτακτες εξουσίες (άρθρα 14-17).
Επίσης ο Πρόεδρος της Γαλλίας είναι και ο Συμπρίγκιπας της Ανδόρρας σε συνεργασία με τον επίσκοπο του Ουρζέλ. Ο σημερινός συμπρίγκιπας της Ανδόρρας μαζί με τον Μακρόν είναι ο Ζουάν Ενρίκ Βίβες Σισίλια.Τέλος ο Πρόεδρος της Γαλλίας διαχειρίζεται την εξωτερική και αμυντική πολιτική της χώρας,προεδρεύει του υπουργικού συμβουλίου και συμβουλίου εθνικής άμυνας αλλά δεν μπορεί να κατευθύνει μόνος του την οικονομική και εσωτερική πολιτική της χώρας.Αυτές τις καθορίζει σε συνεργασία με την Κυβέρνηση της Γαλλίας.
Witchfinder General

Οι Witchfinder General ήταν βρετανικό doom metal συγκρότημα, το οποίο δημιουργήθηκε στο Στάουρμπριτζ της Αγγλίας το 1979. Θεωρούνται μία από τις σημαντικότερες επιρροές στον χώρο του doom metal. Το όνομα τους προέρχεται ταινία τρόμου "Witchfinder General" (1968) με πρωταγωνιστή τον Βίνσεντ Πράις.
Αουζιάς Μαρκ

Ο Αουζιάς Μαρκ ("Ausiàs March", 1400 - 3 Μαρτίου 1459) ήταν ποιητής και ιππότης του Μεσαίωνα από τη Βαλενθιανική Κοινότητα. 

Γεννήθηκε το 1400 στο βασίλειο της Βαλένθια και πέθανε στην ίδια την πόλη της Βαλένθια στις 3 Μαρτίου του 1459. Υπήρξε ένας από τους σημαντικότερους ποιητές του Βαλενθιανικού Χρυσού Αιώνα και η ποίησή του, στα καταλανικά, είχε τρομερή επίδραση στην καστιλιανική ποίηση των τριών επόμενων αιώνων. Σήμερα έχουν διασωθεί 128 ποιήματα του Αουζιάς Μαρκ που προέρχονται από χειρόγραφα και παλαιές εκδόσεις, και κατατάσσονται σε τρεις κύριες κατηγορίες, τα σχετικά με την αγάπη, το ήθος και τα πνευματικά.
Ηλίας Παπακυριακού

Ο Ηλίας Παπακυριακού ήταν αγωνιστής και μέλος της ΕΟΚΑ. Έπεσε μαχόμενος μαζί με άλλα τρία μέλη της οργάνωσης, στις 2 Σεπτεμβρίου 1958, στην Μάχη του Αχυρώνα Λιοπετρίου.
Παύλος. Ένας Ασυνήθιστος Βασιλιάς

Το Παύλος. Ένας Ασυνήθιστος Βασιλιάς είναι ένα ιστορικό ντοκιμαντέρ του 2014, που περιγράφει πτυχές της ζωής του Βασιλιά των Ελλήνων Παύλου (1901 - 1964). Δημιουργός του ντοκιμαντέρ είναι ο Νίκος Πολίτης, ενώ πρωταγωνιστές, που ξετυλίγουν το παζλ της ζωής του Βασιλιά Παύλου, είναι οΚωνσταντίνος ο Β', πρώην Βασιλιάς των Ελλήνων, η Βασίλισσα Σοφία της Ισπανίας, η Πριγκίπισσα Ειρήνη, ο Πρίγκιπας Μιχαήλ, ο Κωνσταντίνος Μητσοτάκης και πολλοί άλλοι.
BBC Knowledge

Το BBC Knowledge (BBC Γνώση) ήταν ψηφιακό τηλεοπτικό κανάλι του BBC. Το κανάλι ήταν διαθέσιμο μέσω επίγειας ψηφιακής, δορυφορικής και καλωδιακής τηλεόρασης. Το πρόγραμμα του σταθμού είχε ντοκιμαντέρ, πολιτιστικές εκπομπές και εκπαιδευτική τηλεόραση.
T-killah

Ο Αλεξάντρ Ιβάνοβιτς Ταρασόφφ (Ρωσικά: Александр Иванович Тарасов) ή πιο γνωστός ως T-killah είναι Ρώσος ράπερ, τραγουδιστής και ηθοποιός της R&B και Ραπ μουσικής, γεννημένος 30 Απριλίου του 1989 στη Μόσχα. Έχει τραγουδήσει με αξιόλογους τραγουδιστές, όπως: Βικτώρια Νταϊνέκο, Λένα Κάτινα, Αναστασία Στοτσκάγια, Τίματι, Σεργκέι Λάζαρεφ, Όλγκα Μπουζόβα, Μάσα Μαλινόφσκαγια, Μαρίγια Κοζεβνίκοβα, Λόγια κ.α. Ερμηνεύει τραγούδια στην αγγλική και ρωσική γλώσσα, και έχει κάνει αξιόλογη καριέρα στις Σοβιετικές χώρες, κυρίως Ρωσία, Ουκρανία και Λευκορωσία. Έχει συνεργαστεί και με τον Ρώσο DJ Smash.
Κάρλελι

thumb|300px|Η Κεντρική Ελλάδα στις αρχές του 19ου αιώνα, Το σαντζάκι του Κάρλελι στην κάτω αριστερή γωνία
Το Κάρλελι (τουρκικά: Karlıeli) ήταν η τουρκική ονομασία της Αιτωλοακαρνανίας και αποτελούσε διοικητική διαίρεση (σαντζάκι) της Οθωμανικής Αυτοκρατορίας που δημιουργήθηκε περίπου γύρω στο 1480 και καταργήθηκε το 1821 μετά την Ελληνική Επανάσταση.
Σεγέστα

Η Σεγέστα ή Έγεστα ή Αίγεστα (στα Ιταλικά "Segesta" και στα Σικελικά "Siggésta") ήταν αρχαία πόλη στην βορειοδυτική Σικελία κοντά στον οικισμό Καλαφατίμι-Σεγέστα που ανήκει διοικητικά στην Ιταλική επαρχία του Τράπανι. Σήμερα, εκεί υπάρχει ένας ναός δωρικού τύπου σε εξαίρετη κατάσταση και ένα αρχαίο θέατρο.
Βέρα Μπρέζνιεβα

Η Βέρα Βίκτωροβνα Γκαλούσκα ("Ві́ра Ві́кторівна Галу́шка «Бре́жнєва»", γενν. 3 Φεβρουαρίου 1982), πιο γνωστή ως Βέρα Μπρέζνιεβα, είναι Ουκρανή τραγουδίστρια, ηθοποιός και τηλεοπτική προσωπικότητα.
BBC Select

Το BBC Select ("BBC Επιλογή") ήταν ένα μεταμεσονύχτιο τηλεοπτικό κανάλι του BBC, το οποίο εξέπεμπε τις ώρες που το BBC1 και το BBC2 ήταν κλειστά, συνήθως από τις 2:00 μέχρι τις 6:00. Το πρόγραμμα του σταθμού απευθυνόταν σε συγκεκριμένο κοινό, όπως τους επιχειρηματίες, τους δικηγόρους, τις νοσοκόμες και τους δασκάλους. Το κανάλι χρηματοδοτούνταν από το τέλος τηλεόρασης του BBC.
Ξάνθος ο Λυδός

Ο Ξάνθος ο Λυδός ήταν εξελληνισμένος λογογράφος του 5ου π.Χ. αιώνα, καταγόμενος σύμφωνα με τον Σουίδα
από τις Σάρδεις της Μικράς Ασίας (πληροφορία που αμφισβητείται όμως από τον Στράβωνα

). Από το έργο του διεσώθησαν ελάχιστα μόνον αποσπάσματα.
Ο Ξάνθος έγραψε στην ιωνική διάλεκτο μια ιστορία της πατρίδος του Λυδίας σε τέσσερα βιβλία με τίτλο "Λυδιακά". Το έργο του σύμφωνα με τον Έφορο επηρέασε σημαντικά τον κατά τι μεταγενέστερό του Ηρόδοτο,
ενώ φαίνεται πως ακόμη και ο ιστορικός της ρωμαϊκής εποχής Νικόλαος Δαμασκηνός το χρησιμοποίησε ή και το αντέγραψε.

Ο Κλήμης ο Αλεξανδρεύς μνημονεύει και ένα άλλο έργο του Ξάνθου με τίτλο "Μαγικά", όπου παρουσιάζετο η περσική θρησκεία των Μάγων,
και ο Διογένης ο Λαέρτιος  ένα ακόμη για την ζωή του Εμπεδοκλέους.
Οι πληροφορίες αυτές δεν αναφέρονται όμως από άλλους αρχαίους συγγραφείς και γι' αυτό δεν θεωρούνται σήμερα ιδιαίτερα αξιόπιστες. Ειδικά το "περί Εμπεδοκλέους" φαίνεται πως ανήκε σε κάποιο "άλλο Ξάνθο" παντελώς άγνωστο κατά τα άλλα.

Στην αρχαιότητα κυκλοφορούσε επίσης και μια επιτομή του έργου του Ξάνθου γραμμένη από κάποιον Μένιππο.
Χριστιάνα Καλογήρου

Η Χριστιάνα Καλογήρου είναι Ελληνίδα οικονομολόγος, πολιτικός και νυν Γενική Γραμματέας Αιγαίου και Νησιωτικής Πολιτικής. Έχει διατελέσει βουλευτής Λέσβου με τη ΝΔ, Γενική Γραμματέας Αποκεντρωμένης Διοίκησης Αιγαίου και περιφερειάρχης Βορείου Αιγαίου.
Ανθέμιος

Ο Ανθέμιος Προκόπιος ("Anthemius Procopius", 420 - 11 Ιουλίου 472) ήταν αυτοκράτορας της Δυτικής Ρωμαϊκής Αυτοκρατορίας από το 467 έως το 472.

Ίσως ο τελευταίος ικανός αυτοκράτορας της Δυτικής Ρωμαϊκής Αυτοκρατορίας, ο Ανθέμιος προσπάθησε να λύσει τις δύο πρωταρχικές στρατιωτικές προκλήσεις: τους αναδυόμενους Βησιγότθους, που επεκτάθηκαν στα Πυρηναία, και τους αχαλίνωτους Βανδάλους υπό τον Γιζέριχο, για τον αδιαμφισβήτητο έλεγχο της Βορείου Αφρικής. 
Διαδέχθηκε τον Λίβιο Σεβήρο, ενώ μετά τη δολοφονία του, τον διαδέχθηκε ο Γλυκέριος. Ανακηρύχθηκε αυτοκράτορας με τη βοήθεια του Ρωμαίου στρατηγού με γερμανική καταγωγή Ρικίμερου (ηγέτη των Σουηβών) και την υποστήριξη του αυτοκράτορα του Βυζαντίου Λέοντα Α´.
Ράιχσβερ

Η Ράιχσβερ (γερμανικά: "Reichswehr", σε ελεύθερη απόδοση "Αμυντική Δύναμη του Ράιχ") ήταν η ονομασία υπό την οποία λειτούργησε ο γερμανικός στρατός κατά την περίοδο 1919 - 1935 (Δημοκρατία της Βαϊμάρης), μέχρι να συγχωνευτεί με τη νεοδημιουργημένη από το χιτλερικό καθεστώς Βέρμαχτ το 1935.
Son of Alerik

Το ""Son of Alerik" κυκλοφόρησε για πρώτη φορά με το σινγκλ του τραγουδιού "[[Perfect Strangers (τραγούδι των Deep Purple)|Perfect Strangers]]"
Το Son of Alerik είναι ορχηστρικό κομμάτι του χαρντ ροκ συγκροτήματος Deep Purple, το οποίο συμπεριλήφθηκε στο σινγκλ του τραγουδιού "Perfect Strangers"", την ίδια περίοδο με την κυκλοφορία του ομώνυμου δίσκου. Το συγκεκριμένο κομμάτι είναι ουσιαστικά ένα σόλο κιθάρας του Ρίτσι Μπλάκμορ, ο οποίος βγάζει τους πιο περίεργους αλλά και μελωδικούς ήχους με την κιθάρα του.
Bonfire

Bonfire είναι ο τίτλος της συλλογής πέντε CD του Αυστραλιανού Hard Rock συγκροτήματος AC/DC, η οποία κυκλοφόρησε στις 18 Νοεμβρίου του 1997.

Η συγκεκριμένη κυκλοφορία αποτελεί φόρο τιμής στον πρώην τραγουδιστή του συγκροτήματος, Μπον Σκοτ και βραβεύθηκε ως πλατινένια στις Ηνωμένες Πολιτείες.

Στο ""Bonfire" συμπεριλήφθηκαν ηχογραφήσεις από την εποχή που ο Σκοτ ήταν στα φωνητικά των AC/DC, όπως και το άλμπουμ "Back In Black". Το "Live from the Atlantic Studios"" ηχογραφήθηκε στις 7 Δεκεμβρίου 1977 στα στούντιο της "Atlantic Records" και το "Let There Be Rock: The Movie – Live in Paris" ηχογραφήθηκε στις 9 Δεκεμβρίου 1979 στο "Pavillon de Paris" του Παρισιού. Το box set περιλαμβάνει επίσης, την συλλογή "Volts" με ακυκλοφόρητα κομμάτια των AC/DC.
Βασίλειο του Μορέως

Το Βασίλειο του Μορέως ή του Μορέα ("ιταλικά : Regno di Morea") ήταν το επίσημο όνομα που έδινε η Δημοκρατία της Βενετίας στην Πελοπόννησο (η οποία ήταν ευρύτερα γνωστή ως Μοριάς μέχρι τον 19ο αιώνα), κατά την περίοδο 1688-1715, όπου αυτή αποτέλεσε υπερπόντια κτήση της Βενετίας.

Οι Βενετοί κατέλαβαν την Πελοπόννησο από την Οθωμανική Αυτοκρατορία κατά τα πρώτα στάδια του πολέμου του Μορέως (1684-1699). Οι Βενετοί προσπάθησαν με μεγάλη επιτυχία να αναπτύξουν τη χώρα, που είχε ερημωθεί από τον πόλεμο, και να αναζωογονήσουν την γεωργία και την οικονομία της, αλλά δεν ήταν σε θέση να κερδίσουν την αφοσίωση του μεγαλύτερου μέρους του πληθυσμού, ούτε να εξασφαλίσουν την νέα τους κτήση στρατιωτικά. Ως εκ τούτου, ανακτήθηκε και πάλι από τους Οθωμανούς μετά από μια σύντομη εκστρατεία τον Ιούνιο-Σεπτέμβριο του 1715.
Άλεξ Σκόλνικ

Ο Άλεξ Σκόλνικ ("Alexander Nathan Skolnick", 29 Σεπτεμβρίου 1968) είναι Αμερικανός κιθαρίστας της χέβι μέταλ και τζαζ μουσικής, γνωστός ως κιθαρίστας των Testament και ηγέτης του τζαζ συγκροτήματος The Alex Skolnick Trio.
Τζέρι Μπράουν

Ο Τζέρι Μπράουν (αγγλ.: "Jerry Brown", γενν. 7 Απριλίου 1938) είναι Αμερικανός πολιτικός, ο οποίος διατέλεσε Κυβερνήτης της Καλιφόρνια από τις 3 Ιανουαρίου 2011 έως τις 7 Ιανουαρίου 2019, θέση στην οποία έχει διατελέσει ξανά από τις 6 Ιανουαρίου 1975 έως τις 3 Ιανουαρίου 1983. Είναι ο γηραιότερος εκλεγμένος κυβερνήτης της Πολιτείας, ωστόσο κατέχει και τη διάκριση του 6ου νεότερου, καθώς ανέλαβε για πρώτη φορά σε ηλικία 37 ετών, 36 χρόνια πριν την τρίτη θητεία του.
Ζ΄ Βενετοτουρκικός Πόλεμος

Ο Ζ΄ Βενετοτουρκικός Πόλεμος ή Δεύτερος πόλεμος του Μωρέως διεξήχθη μεταξύ της Δημοκρατίας της Βενετίας και της Οθωμανικής Αυτοκρατορίας μεταξύ 1714 και 1718. Ήταν η τελευταία σύγκρουση μεταξύ των δύο εξουσιών και τελείωσε με οθωμανική νίκη και την απώλεια σημαντικών εδαφών και κτίσεων της Βενετίας στην ελληνική χερσόνησο, όπως η Πελοπόννησος (Μωριάς). Η Βενετία σώθηκε από μια μεγαλύτερη ήττα μετά από την παρέμβαση της Αυστρίας το 1716. Οι αυστριακές νίκες οδήγησαν στην υπογραφή της Συνθήκης του Πασάροβιτς το 1718, η οποία τερμάτισε τον πόλεμο.

Αυτός ο πόλεμος ήταν επίσης γνωστός, ως ο «Μικρός πόλεμος» ή, στην Κροατία, ως «Πόλεμος του Σίνι».
Σαντζάκι των Σερρών

Το Σαντζάκι των Σερρών (οθωμανικά τουρκικά: "Sancak-i/Liva-i Siroz", ) ήταν δευτέρας τάξεως οθωμανική επαρχία ("σαντζάκι" ή "λιβάς"), η οποία περιελάμβανε την περιοχή περιμετρικά της πόλεως των Σερρών (τουρκικά: "Siroz", σήμερα τμήμα της Ελλάδας), στην κεντρική Μακεδονία.

Οι Σέρρες τέθηκαν υπό τον έλεγχο της Οθωμανικής Αυτοκρατορίας στις 19 Σεπτεμβρίου 1383, ενώ, αρχικώς, αποτέλεσαν κτήση του Εβρενός Μπέη, ο οποίος μετέφερε Γιουρούκους εποίκους προερχόμενους από το Σαρουχάν. Παρά το γεγονός πως ουδέποτε απέκτησαν ιδιαίτερη σημασία εντός της Οθωμανικής Αυτοκρατορίας, ωστόσο, με σημείο εκκίνησης την περίοδο μεταξύ 1413-14, οι Σέρρες αποτέλεσαν την έδρα νομισματοκοπείου. Κατά τη διάρκεια του 18ου αιώνα, καθώς και των αρχών του 19ου αιώνα, οι Σέρρες αποτέλεσαν αυτόνομο μπεηλίκι υπό την ηγεσία δερεμπέηδων, εντός του Σαντζακιού της Θεσσαλονίκης.

Οι Σέρρες κατέστησαν κανονική επαρχία το 1846, κατά τη διάρκεια της μεταρρυθμιστικής περιόδου των Τανζιμάτ, ως σαντζάκι του Εγιαλετιού της Θεσσαλονίκης (μετέπειτα Βιλαετιού της Θεσσαλονίκης), το οποίο περιελάμβανε τις πόλεις της Δράμας, του Μελένικου, του Τιμουρχισάρ (Σιδηρόκαστρο), του Νεβρεκόπ (Γκότσε Ντέλτσεφ) και της Λίσσα. Η Δράμα κατέστη ως πρωτεύουσα ξεχωριστού σαντζακιού ολίγον καιρό αργότερα, ενώ, το 1912, κατά το τελευταίο έτος της υπάρξεώς του, το Σαντζάκι των Σερρών περιελάμβανε τους καζάδες των Σερρών, της Ζιχνέ (Νέα Ζίχνη), του Μελνίκ, του Ραζλίκ (Ράζλογκ), του Πέτριτς, του Ντεμίρισαρ (σημερινό Σιδηρόκαστρο), του Τζουμά-ι Μπάλα (Μπλαγκόεβγκραντ) και του Νεβρεκόπ-Νευροκοπίου (σημερινό Γκότσε Ντέλτσεφ). 

Η επαρχία διαλύθηκε έπειτα από την κατάληψή της από βουλγαρικά στρατεύματα, κατά τη διάρκεια του Α΄ Βαλκανικού Πολέμου. Το 1913, μετά το πέρας του Β΄ Βαλκανικού Πολέμου, η πόλη των Σερρών, καθώς και το νότιο τμήμα του σαντζακιού κατέστησαν τμήμα των εδαφών της Ελλάδας.
BBC World Service Television

Το BBC World Service Television (BBC Παγκόσμια Τηλεόραση) ήταν ένα διεθνές δορυφορικό τηλεοπτικό κανάλι του BBC, το οποίο ξεκίνησε να εκπέμπει το 1991 και έκλεισε το 1995. Το κανάλι ήταν το πρώτο τηλεοπτικό κανάλι του BBC, το οποίο εξέπεμπε παγκόσμια. Στην Ευρώπη, το κανάλι αντικατέστησε το BBC TV Europe, στις 11 Μαρτίου 1991. Στην Ασία το κανάλι ξεκίνησε να εκπέμπει στις 14 Οκτωβρίου 1991 και ήταν ένα 24ωρο ειδησεογραφικό τηλεοπτικό κανάλι.

Σε αντίθεση με το BBC World Service, το κανάλι δεν χρηματοδοτούνταν από την Κυβέρνηση του Ηνωμένου Βασιλείου, αλλά από διαφημίσεις.
BBC TV Europe

Το BBC TV Europe (BBC Ευρωπαϊκή Τηλεόραση) ήταν τηλεοπτική υπηρεσία του BBC και ξεκίνησε το 1987, εξυπηρετώντας την ηπειρωτική Ευρώπη, και αρχικά τη Σκανδιναβία.

Το κανάλι ξεκίνησε στις 4 Ιουνίου 1987 ως "BBC 1/2 Mix" και την 1η Απριλίου 1989 μετονομάστηκε σε "BBC TV Europe".

Το κανάλι είχε προγράμματα από το BBC One και το BBC Two, όπως επίσης και το δελτίο των 18:00, το οποίο μεταδιδόταν ζωντανά από το Λονδίνο. Όταν ένα πρόγραμμα του BBC One δεν μπορούσε να προβληθεί στο BBC TV Europe για λόγους πνευματικών δικαιωμάτων, αυτό το πρόγραμμα αντικαθηστώταν με ένα πρόγραμμα από το BBC Two.

Το 1991, το κανάλι αντικαταστάθηκε από το BBC World Service Television, το οποίο διασπάστηκε στα BBC World (νυν BBC World News) και BBC Prime (νυν BBC Entertainment) το 1995.

Κατηγορία:Βρετανικοί Τηλεοπτικοί σταθμοί
BBC 2W

Το BBC 2W ήταν ψηφιακό τηλεοπτικό κανάλι του BBC, το οποίο εξέπεμπε στην Ουαλία, μέχρι τον Ιανουάριο του 2009. Το κανάλι αντικατέστησε το BBC Two στην ψηφιακή τηλεόραση της Ουαλίας. Το κανάλι ξεκίνησε να εκπέμπει στις 5 Νοεμβρίου του 2001 και έχει 1.1 εκατομμύρια τηλεθεατές. Το BBC 2W εξέπεμπε στα Αγγλικά για τον Αγγλόφωνο πληθυσμό, σε αντίθεση με το S4C, το οποίο εκπέμπει μόνο στα Ουαλικά. Στις 2 Ιανουαρίου του 2009 το κανάλι αντικαταστάθηκε από το BBC Two Ουαλίας.
Μαρία Σπυράκη

Η Μαρία Σπυράκη είναι Ελληνίδα δημοσιογράφος, πολιτικός και ευρωβουλευτής της Νέας Δημοκρατίας (ΕΛΚ).
BBC Radio Scotland

Το BBC Radio Scotland (BBC Ραδιόφωνο Σκωτίας) είναι ραδιοφωνικός σταθμός του BBC Scotland, ο οποίος εκπέμπει σε όλη τη Σκωτία. Το πρόγραμμα του σταθμού περιλαμβάνει ειδήσεις, αθλητικά, μουσική, πολιτιστικές και ψυχαγωγικές εκπομπές. Ο σταθμός αντικατέστησε το BBC Radio 4 στην περιοχή της Σκωτίας στις 4 Νοεμβρίου του 1978. Ο σταθμός άλλαξε το όνομά του στις 23 του ίδιου μήνα.

Ο σταθμός εκπέμπει 24 ώρες το 24ωρο.
Νομός Φθιώτιδος και Φωκίδος

Η Φθιωτιδοφωκίδα (επίσημη ονομασία: Νομός Φθιώτιδος και Φωκίδος) υπήρξε για κάποια διαστήματα ένας από τους νομούς της Ελλάδας και ένας από τους δέκα πρώτους νομούς. Βρισκόταν στο κεντρικό μέρος της Ελλάδας. Ο νομός ήταν μια ένωση της Φθιώτιδας και της Φωκίδας. Πρωτεύουσά του νομού ήταν αρχικά η Άμφισσα και μετέπειτα η Λαμία.

Ο Νομός ιδρύθηκε για πρώτη φορά κατά τη διοικητική διαίρεση του τότε νεοσύστατου ελληνικού κράτους το 1833, αρχικά με την ονομασία "Νομός Φωκίδος & Λοκρίδος", ο οποίος περιελάμβανε τις μέχρι τότε επτά επαρχίες Σαλώνων, Γαλαξειδίου, Λιδωρικίου, Μαλανδρίνου, Ζητουνίου, Πατρατζικίου και Βουδουνίτσης.

Μετέπειτα ο νομός αυτός χωρίστηκε σε τέσσερις επαρχίες και Πρωτεύουσα του νομού ορίστηκε η Άμφισσα: 
Το 1836 - 1837 καταργήθηκε ο νομός, με την εισαγωγή του συστήματος διοικήσεων - υποδιοικήσεων, διαιρέθηκε στις διοικήσεις Φωκίδος και Φθιώτιδος και τις υποδιοικήσεις Δωρίδος και Λοκρίδος. 

Το 1845 ιδρύθηκε εκ νέου ο παλαιός νομός, με την ονομασία "Νομός Φθιώτιδος και Φωκίδος", με την έδρα του νομού να μεταφέρεται στη Λαμία. 

Το 1899 ο νομός διασπάστηκε σε δυο ξεχωριστούς νομούς και έτσι για πρώτη φορά ιδρύθηκαν δύο ξεχωριστοί νομοί, ο Νομός Φωκίδος (με έδρα την Άμφισσα) και ο Νομός Φθιώτιδος (με έδρα τη Λαμία), στον νομό Φθιώτιδας εντάχθηκε και η Επαρχία Δομοκού στον οποίο παρέμεινε μέχρι το 1909. Στο διάστημα 1909-1911 επανήλθε στον Νομό Λαρίσης και από το 1911 επανεντάχθηκε στον νομό Φθιώτιδας και παρέμεινε αμετάβλητη τα επόμενα χρόνια μέχρι την κατάργησή της το 1997. 

Το 1909 με τη διοικητική διαίρεση της Ελλάδας του 1909 δημιουργήθηκαν ξανά οι 16 νομοί και επανιδρύθηκε για δεύτερη φορά ο νομός Φθιώτιδος και Φωκίδος (Φθιωτιδοφωκίδος), με πρωτεύουσα νομού την Λαμία.

Στις 31 Μαρτίου 1943 διασπάστηκε ξανά, αυτή τη φορά οριστικά μέχρι και σήμερα, με τον νομό Φωκίδας να αποτελείται από τις δύο επαρχίες (Παρνασσίδα και Δωρίδα), μέχρι την κατάργηση των επαρχιών και την ίδρυση των καποδιστριακών δήμων το 1997.
Manifesto of Nevermore

Το Manifesto of Nevermore είναι συλλογή τραγουδιών του αμερικάνικου heavy metal συγκροτήματος Nevermore, η οποία κυκλοφόρησε τον Μάρτιο του 2009 μέσω της δισκογραφικής εταιρείας "Century Media Records". Η κυκλοφορία πραγματοποιήθηκε στο πλαίσιο της σειράς συλλογών με τίτλο "Manifesto", τις οποίες κυκλοφόρησε η "Century Media.
Τα τραγούδια που περιλαμβάνονται εδώ προέρχονται από τα πρώτα έξι στούντιο άλμπουμ του συγκροτήματος, το ΕΡ ""In Memory" και το ζωντανά ηχογραφημένο "The Year of the Voyager"".
Ιωάννης Μ. Ρέντζος

|thumb|200 px|Ο τάφος του Ιωάννη Μ.Ρέντζου<br>στο Κοιμητήριο Πρέβεζας

Ο Ιωάννης Μ. Ρέντζος (Πρέβεζα, 1868 - 27 Φεβρουαρίου 1933) ήταν Έλληνας επιχειρηματίας, ο οποίος διετέλεσε Δημογέροντας Πρέβεζας (1910) και Δήμαρχος Πρέβεζας (1921-1922, 1929-1933).
Βλαντ Σοκολόφσκι

Ο Βσέβολοντ Αντρέγεβιτς Σοκολόφσκι (Ρωσικά: Всеволод Андреевич Соколовский), πιο γνωστός ως Βλαντ Σοκολόφσκι (Ρωσικά: Влад Соколовский) είναι Ρώσος τραγουδιστής, ηθοποιός και χορευτής, γεννημένος . Έγινε γνωστός από τη συμμετοχή του στο ριάλιτι "Фабрика звёзд" όπου βγήκε τρίτος, τότε ο Βλαντ ήταν μακρυμάλλης και σε γκρουπ ονομαζόμενο "БиС" (2007-2010).
BBC Radio Shetland

Το BBC Radio Shetland (BBC Ραδιόφωνο Σέτλαντ) είναι ραδιοφωνικός σταθμός του BBC Scotland και εκπέμπει στα νησιά Σέτλαντ. Τα στούντιο του σταθμού είναι στο Λέργουικ.

Ο σταθμός εκπέμπει στους 97.2 MHz και είναι επίσης διαθέσιμος και μέσω του BBC iPlayer.
BBC Radio Orkney

Το BBC Radio Orkney (BBC Ραδιόφωνο Ορκάδες) είναι ραδιοφωνικός σταθμός του BBC Radio Scotland, ο οποίος εκπέμπει στις Ορκάδες. Τα στούντιο του σταθμού βρίσκονται στο Κέρκγουολ.

Κατά τη διάρκεια του χρόνου υπάρχουν φορές που το BBC Radio Scotland αναμεταδίδει το πρόγραμμα του σταθμού. Μερικά από τα προγράμματα που μεταδίδει και το BBC Radio Scotland είναι το "Around Orkney" (Γύρω από τις Ορκάδες), μεσημεριανή ενημερωτική εκπομπή και το" Radio Orkney's Evening Programme" (Το απογευματινό πρόγραμμα του Radio Orkey), απογευματινή ψυχαγωγική εκπομπή.
BBC Radio nan Gàidheal

Το BBC Radio nan Gàidheal είναι ραδιοφωνικός σταθμός στη Σκωτική Γαελική γλώσσα και ανήκει στο BBC Scotland.
Παναγιώτης Δημητρίου

Ο Παναγιώτης Δημητρίου είναι Ελληνοκύπριος πολιτικός. Διετέλεσε Ευρωβουλευτής και βουλευτής στην Εκλογική Περιφέρεια Λευκωσίας εκλεγμένος με το Ενιαίο Κόμμα και με τον ΔΗΣΥ.
Λουίζ Γκουστάβο

Ο Λουίζ Γκουστάβο Ντίας (πορτογαλικά:Luiz Gustavo Dias)(23 Ιουλίου 1987, Πινταμονιανγκάμπα, Σάο Πάολο) είναι ένας διεθνής Βραζιλιάνος ποδοσφαιριστής που αγωνίζεται στη γαλλική Ολιμπίκ Μαρσέιγ. Συνήθως αγωνίζεται ως αμυντικός μέσος αλλά χάρη στην ευελιξία του κατά καιρούς χρησιμοποιείται τόσο στο κέντρο όσο και στο αριστερό άκρο της άμυνας.
ΕΡΤ Πάτρας

Ο Ραδιοφωνικός Σταθμός Πάτρας (ΕΡΤ Πάτρας) είναι ο τοπικός ραδιοφωνικός σταθμός της Πάτρας και του Νομού Αχαΐας. Το πρόγραμμα που εκπέμπει είναι ειδησεογραφικό - ψυχαγωγικό. Διατηρεί στούντιο στην οδό Παναχαΐδος Αθηνάς 93 στην Πάτρα και στην οδό Αγίου Γεωργίου 11, στο Ρίο.
Τιάγκο Σίλβα

Ο Τιάγκο Εμιλιάνο ντα Σίλβα ντε Σόουζα (Πορτογαλικά: Τhiago Emiliano da Silva de Souza, ορθή πορτογαλική προφορά το Τιάγκου Σίλβα) (22 Σεπτεμβρίου 1984, Ρίο ντε Τζανέιρο), γνωστός ως Τιάγκο Σίλβα, είναι διεθνής Βραζιλιάνος ποδοσφαιριστής που αγωνίζεται στην Τσέλσι. Θεωρείται ευρέως ως ένας από τους καλύτερους αμυντικούς στον κόσμο, ενώ ο θρυλικός Ιταλός αμυντικός Φράνκο Μπαρέζι τον έχει χαρακτηρίσει ως τον διάδοχό του.
ΕΡΤ Κέρκυρας

Ο Ραδιοφωνικός Σταθμός Κέρκυρας (ΕΡΤ Κέρκυρας) είναι ένας από τους τοπικούς σταθμούς της Ελληνικής Ραδιοφωνίας.

Ξεκίνησε να εκπέμπει στις 28 Μαρτίου του 1957.

Το πρόγραμμά της είναι ενημερωτικό και μουσικό, καλύπτοντας με τοπική παραγωγή 10 με 12 ώρες ημερησίως. Κάθε βράδυ από τις 9 έως τις 6 τα ξημερώματα, αναμεταδίδεται το ραδιοφωνικό πρόγραμμα του Kosmos (λόγω της έλλειψης πομπού του συγκεκριμένου προγράμματος στην Κέρκυρα). Μεταδίδονται επίσης τα σύντομα δελτία ειδήσεων του Πρώτου Προγράμματος εμβόλιμα των τοπικών εκπομπών, καθώς και η κεντρική ραδιοεφημερίδα του Πρώτου Προγράμματος καθημερινά στις 14:00, αλλά και η βραδινή ράδιοεφημερίδα στις 20:00. Εκπέμπει από την Κέρκυρα και καλύπτει όλο τον νομό Κέρκυρας.
Κράτος της Θάλασσας

μικρογραφία|Η Δημοκρατία της Βενετίας και οι κτήσεις της
Το Κράτος της Θάλασσας (ιταλικά: Stato da Mar) ή Κτήσεις της Θάλασσας (Domini da Mar) ήταν το όνομα που δόθηκε από τη Δημοκρατία της Βενετίας στις θαλάσσιες και υπερπόντιες κτήσεις της, συμπεριλαμβανομένης της Ιστρίας, Δαλματίας, των Επτανήσων, της Εύβοιας, του Μοριά (το «Βασίλειο του Μoρέως»), των νησιών του Αιγαίου του Δουκάτου του Αρχιπελάγους, καθώς και τα νησιά της Κρήτης (το «Βασίλειο της Κρήτης») και της Κύπρου. Ήταν μία από τις τρεις υποδιαιρέσεις της Ενετικής δημοκρατίας, μαζί με το Ντογκάντο (Dogado), δηλαδή την ίδια την πόλη της Βενετίας, και το Ηπειρωτικό Κράτος (Stato di Terraferma) στην βόρεια Ιταλία.

Η δημιουργία της υπερπόντιας αυτοκρατορίας της Βενετίας άρχισε γύρω στο 1000 με την κατάκτηση της Δαλματίας και έφτασε στη μεγαλύτερή της έκταση ως συνέπεια της Δ΄ Σταυροφορία, με την διαίρεση της Βυζαντινής Αυτοκρατορίας που έδωσε στη Βενετία κυριαρχικά δικαιώματα πάνω στα τρία όγδοα της «Ρωμανίας». Η Βενετία συνέχισε να αποκτά κτήσεις, ιδιαίτερα στον ελληνικό χώρο, αφομοιώνοντας μικρότερες λατινικές ηγεμονίες, ως τον 15ο αιώνα. Αργότερα, υπό την αυξανόμενη πίεση της Οθωμανικής Αυτοκρατορίας πολλές περιοχές χάθηκαν. Όταν η Δημοκρατία έπεσε το 1797, μόνο η Ιστρία, η Δαλματία, η Κέρκυρα και τα υπόλοιπα Ιόνια Νησιά έμεναν σε βενετικά χέρια.
Γκίκας Χαρδούβελης

Ο Γκίκας Χαρδούβελης (Πούλιθρα Αρκαδίας, 8 Οκτωβρίου 1955) είναι Έλληνας οικονομολόγος και διετέλεσε Υπουργός Οικονομικών της κυβέρνησης Σαμαρά. Έχει εργαστεί ως καθηγητής πανεπιστημίου και ως στέλεχος κεντρικών και εμπορικών τραπεζών στις Ηνωμένες Πολιτείες και στην Ελλάδα.
Σπύρος Ολύμπιος

Ο Σπύρος Ολύμπιος (Αθήνα 3 Απριλίου 1913 - Αθήνα 29 Ιουλίου 2015) ήταν Έλληνας ηθοποιός.
The Spanish Archer

Το The Spanish Archer είναι τραγούδι του χαρντ ροκ συγκροτήματος Deep Purple, το οποίο συμπεριλήφθηκε στο άλμπουμ ""The House of Blue Light" του 1987 και αποτέλεσε το έβδομο κομμάτι. Ο δίσκος γνώρισε επιτυχία σκαρφαλώνοντας στο βρετανικό Top-10 και το # 1 στην Γερμανία, την Σουηδία και την Φινλανδία.

Μετά την περιοδεία για την προώθηση του "The House of Blue Light", ο Ίαν Γκίλαν απολύθηκε από το συγκρότημα, με τον Τζο Λιν Τέρνερ να παίρνει την θέση του.

Το "The Spanish Archer"" είναι ένα από τα λίγα τραγούδια των Deep Purple το οποίο δεν έχουν παίξει ποτέ ζωντανά.
Χοσελού

Ο Χοσέ Λουίς Σανμαρτίν Μάτο, πιο γνωστός ως Χοσελού (γεννημένος στις 27 Μαρτίου 1990), είναι Ισπανός επαγγελματίας ποδοσφαιριστής ο οποίος αγωνίζεται για λογαριασμό της γερμανικής Αννόβερο 96, ως επιθετικός.
Ανρί Βικτόρ Ρενιώ

Ο Ανρί Βικτόρ Ρενιώ ("Henri Victor Regnault", 21 Ιουλίου 1810 – 19 Ιανουαρίου 1878) ήταν Γάλλος χημικός, φυσικός και μηχανικός και είναι περισσότερο γνωστός για τις προσεκτικές μετρήσεις του πάνω στις θερμικές ιδιότητες των αερίων. Η λεπτομερής συγκέντρωση ενός εκπληκτικού όγκου μετρήσεων που εκτέλεσε επί τρεις δεκαετίες, για ιδιότητες όπως η πυκνότητα, η συμπιεστότητα, η θερμοχωρητικότητα, η λανθάνουσα θερμότητα, ο συντελεστής θερμικής διαστολής, η πίεση των ατμών, η ταχύτητα του ήχου, και όχι μόνο, τον τοποθετούν ανάμεσα στους κορυφαίους πειραματικούς ερευνητές του 19ου αιώνα. Οι εργασίες του πάνω στη Χημεία δεν είναι και τόσο γνωστές, ήταν όμως σημαντικές, όπως η σύνθεση αρκετών χλωριωμένων υδρογονανθράκων, (π.χ. βινυλοχλωρίδιο, πολυ-βινυλοχλωρίδιο ή PVC, διχλωρομεθάνιο) το 1835. Επίσης εργάστηκε πάνω στη χημεία της φωτογραφίας και στη βελτίωση τεχνικών στην παραγωγή πορσελάνης. Ήταν από τους πρωτοπόρους της Θερμοδυναμικής και δάσκαλος του Ουίλιαμ Τόμσον ("William Thomson") στα τέλη της δεκαετίας του 1840. Η συμβολή του στην επιστήμη αναγνωρίστηκε επανειλημμένα και βραβεύτηκε τόσο στη χώρα του όσο και στο εξωτερικό. Ωστόσο το όνομά του σήμερα είναι πολύ γνωστό στους ιστορικούς της επιστήμης αλλά άγνωστο στο ευρύ κοινό.
Βασίλης Κικίλιας

Ο Βασίλης Κικίλιας (γενν. 15 Μαΐου 1974) είναι Έλληνας ιατρός, πολιτικός και πρώην επαγγελματίας καλαθοσφαιριστής. 

Διατέλεσε υπουργός στο υπουργείο Δημόσιας Τάξης και Προστασίας του Πολίτη από τον Ιούνιο του 2014 ως τον Ιανουάριο του 2015, ενώ από τον Ιούλιο του 2019 είναι υπουργός Υγείας. Είναι βουλευτής Α΄ Αθηνών με τη Νέα Δημοκρατία από το 2012.
Μάχη του Σαρλερουά

Η Μάχη του Σαρλερουά (γαλλικά "Bataille de Charleroi") διεξήχθη στις 21 Αυγούστου 1914 μεταξύ γαλλικών και γερμανικών δυνάμεων στα πλαίσια της Μάχης των Συνόρων. Οι Γάλλοι σχεδίαζαν επίθεση κατά μήκος του ποταμού Σαμπρ, αλλά οι Γερμανοί τους επιτέθηκαν πρώτοι και νίκησαν.
Β΄ κατηγορία ποδοσφαίρου ανδρών Κύπρου 1990-91

Η Β΄ κατηγορία ποδοσφαίρου ανδρών Κύπρου 1990-91 ήταν η 36η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Ευαγόρας Πάφου για 5η φορά στην ιστορία του.
BBC Σκωτία

Το BBC Σκωτία (BBC Scotland) είναι ο δημόσιος φορέας της Σκωτίας και ανήκει στο BBC. Τα τηλεοπτικά και ραδιοφωνικά κανάλια του φορέα εκπέμπουν μόνο στη Σκωτία και όχι σε όλο το Ηνωμένο Βασίλειο. Οι υπάλληλοι που απασχολεί ο οργανισμός ανέρχονται σε 1.250.

Ο οργανισμός συνεργάζεται με τα τηλεοπτικά δίκτυα STV και ITV Border.
Οσκάρ ντος Σάντος Εμποάμπα Ζούνιορ

O Οσκάρ ντος Σάντος Εμποάμπα Ζούνιορ ("Oscar dos Santos Emboaba Júnior", Αμερικάνα, 9 Σεπτεμβρίου 1991-), γνωστός ως Οσκάρ ή Όσκαρ, είναι διεθνής Βραζιλιάνος ποδοσφαιριστής που αγωνιζόταν στην Τσέλσι. Πλέον αγωνίζεται στην Κίνα για λογαριασμό της Σανγκάη SIPG ΦΚ.
Μιράντα

Η Μιράντα (Iσπανικά: "Bajo la misma piel", Μετάφραση: "Κάτω από το δέρμα σου") είναι τηλενουβέλα μεξικάνικης παραγωγής του 2003. 

Πρωταγωνιστούν Κέιτ ντελ Καστίγιο, Χουάν Σολέρ, Ντιάνα Μπράτσο, Αλεχάντρο Τομάσσι και Αλεχάντρο Καμάτσο.
Δεκάποδα

Τα Δεκάποδα είναι τάξη καρκινοειδών εντός της ομοταξίας Μαλακόστρακα. Περιλαμβάνει τα καβούρια, τους αστακούς, τις γαρίδες και τις καραβίδες. Εκτιμάται ότι περιλαμβάνει 15.000 είδη σε περίπου 2.700 γένη, και έχουν βρεθεί 3.300 απολιθωμένα είδη. Σχεδόν τα μισά από αυτά τα είδη είναι καβούρια, ενώ από τα υπόλοιπα οι μεγαλύτερες ομάδες είναι οι γαρίδες και τα ανόμουρα (όπως οι ερημίτες κάβουρες). Το παλαιότερο απολιθωμένο δεκάποδο είναι ο Παλαιοπαλαιμόν, από το Δεβόνιο.

Όπως υπονοεί και το όνομά τους, όλα τα δεκάποδα έχουν δέκα πόδια, με τη μορφή πέντε ζευγών θωρακικών εξαρτημάτων στα πέντε τελευταία θωρακικά τμήματα. Τα μπροστινά τρία λειτουργούν ως τμήματα του στόματος και γενικά αναφέρονται ως γναθόποδα, τα υπόλοιπα είναι τα περειόποδα. Σε πολλά δεκάποδα, το πρώτο ζεύγος φέρει μεγάλες δαγκάνες. Άλλα εξαρτήματα υπάρχουν στην κοιλιά, με κάθε τμήμα να μπορεί να φέρει ένα ζεύγος πλεόποδων, με τα δύο τελευταία να αποτελούν το ουριαίο πτερύγιο (μαζί με το τέλσον) και αποκαλούνται ουρόποδα.
Χρήστος Μαγκώτσιος

Ο Χρήστος Μαγκώτσιος είναι Έλληνας προπονητής καλαθοσφαίρισης, γεννημένος το 1963. Έγινε γνωστός από την συνεργασία του με την ομάδα του Άρη Θεσσαλονίκης, κατακτώντας το κύπελλο Ελλάδας του 1998.
Τρόκμοι

Οι Τρόκμοι ήσαν ένας εκ των τριών κελτικών λαών οι οποίοι, μαζί με τους Τολιστοβόγιους και τους Τεκτόσαγες, ίδρυσαν στην Ανατολία (Τουρκία) το Κοινό των Γαλατών, στην διάρκεια του 3ου αιώνα π.Χ..
Stiff Upper Lip

Stiff Upper Lip είναι ο τίτλος του 13ου στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 28 Φεβρουαρίου του 2000 μέσω της δισκογραφικής εταιρείας "EastWest". Τον Ιανουάριο του 2001, ο δίσκος επανεκδόθηκε από την "Albert Productions" στην Αυστραλία, τη Νέα Ζηλανδία και την Ευρώπη με ένα επιπλέον CD το οποίο περιελάμβανε το τραγούδι ""Cyberspace" από το σινγκλ του "Safe in New York City"", πέντε ζωντανά ηχογραφημένα τραγούδια από την εμφάνιση του συγκροτήματος στην "Plaza de Toros" της Μαδρίτης το 1996 και τα βίντεο κλιπ των τραγουδιών ""Stiff Upper Lip", "Safe in New York City" και "Satellite Blues"".

Η ηχογράφηση του άλμπουμ πραγματοποιήθηκε στο "The Warehouse Studio" του Βανκούβερ και ολοκληρώθηκε στο "Sterling Sound" της Νέας Υόρκης. Τον δίσκο συνόδευαν τρία σινγκλ, εκ των οποίων μόνο το ""Stiff Upper Lip" κατάφερε να μπει στα βρετανικά τσαρτ.
Το 2001, κυκλοφόρησε το βίντεο "Stiff Upper Lip Live"" με την συναυλία των AC/DC στο Ολυμπιακό στάδιο του Μονάχου κατά την περιοδεία για την προώθηση του δίσκου, η οποία ξεκίνησε στις 1 Αυγούστου 2000 από το "Van Andel Arena" του Μίσιγκαν και ολοκληρώθηκε στις 8 Ιουλίου 2001 στην Κολωνία. Το συγκρότημα έδωσε 140 συναυλίες περιλαμβάνοντας στο set list τους τα ""Stiff Upper Lip", "Safe In New York City", "Meltdown" και "Satellite Blues"" από την πρόσφατη κυκλοφορία τους.
Καρλ Φίλιπ Εμάνουελ Μπαχ

Ο Καρλ Φίλιπ Εμάνουελ Μπαχ (Carl Philipp Emanuel Bach, Βαϊμάρη, 8 Μαρτίου 1714 - Αμβούργο, 14 Δεκεμβρίου 1788) ήταν Γερμανός συνθέτης, γιος του Γιόχαν Σεμπάστιαν Μπαχ, ο παραγωγικότερος και πιο φημισμένος από τους απογόνους του. Συγκαταλέγεται στους μείζονες συνθέτες του δεύτερου μισού τού 18ου αιώνα. Το πλούσιο έργο του περιλαμβάνει περισσότερες από 1000 συνθέσεις, κυρίως ορχηστρικής μουσικής, και καλύπτει ένα ευρύ φάσμα μουσικών ειδών, από απλά τραγούδια μέχρι ορατόρια και συμφωνίες. Διαμόρφωσε ένα προσωπικό στυλ που διακρίνεται για την ευαισθησία και το συναίσθημά του. Υπήρξε μαθητής του Γ. Σ. Μπαχ και για πολλά χρόνια κατείχε τη θέση του τσεμπαλίστα στην Αυλή του βασιλιά Φρειδερίκου Β΄ της Πρωσίας. Το 1768 διαδέχτηκε τον Γκέοργκ Φίλιπ Τέλεμαν στη θέση του Κάντορα στη Λατινική Σχολή του Αγίου Ιωάννη και του μουσικού διευθυντή στο Αμβούργο, όπου παρέμεινε μέχρι το θάνατό του.
Ολλανδικό πρωτάθλημα ποδοσφαίρου ανδρών 2002-03

Το Ολλανδικό πρωτάθλημα ποδοσφαίρου ανδρών 2002-03 ή αλλιώς το Ερεντιβίζιε 2002-03 ήταν το 47ο πρωτάθλημα Ερεντιβίζιε. Ξεκίνησε στις 16 Αυγούστου 2002 και ολοκληρώθηκε στις 29 Μαΐου 2003.

Πρωταθλήτρια αναδείχθηκε η Αϊντχόφεν για 17η φορά στην ιστορία της, ενώ υποβιβάστηκαν στην Εέρστε Ντιβίζιε οι Εξέλσιορ και Ντε Χράαφσχαπ. Την είσοδο στο Τσάμπιονς Λιγκ 2003-04 κέρδισαν οι Αϊντχόφεν και Άγιαξ, στο Κύπελλο ΟΥΕΦΑ 2003-2004 οι Φέγενορντ, Μπρέντα, Ν.Ε.Κ. και Ουτρέχτη (μέσω του κυπέλλου Ολλανδίας), ενώ στο Κύπελλο Ιντερτότο οι Χέρενφεν και Βίλεμ ΙΙ.
You Could Be Mine

Το "You Could Be Mine" είναι ένα τραγούδι του αμερικανικού hard rock συγκροτήματος Guns N' Roses. Εμφανίστηκε τον Ιούλιο του 1991 στην ταινία "Εξολοθρευτής 2: Μέρα Κρίσης". Τον ίδιο μήνα κυκλοφόρησε ως single, ενώ τον Σεπτέμβριο του ίδιου έτους βρέθηκε στο άλμπουμ "Use Your Illusion II".
Χρήστος Δέπας

Ο Χρήστος Δέπας (Μοναστήρι, 25 Οκτωβρίου 1910 - Θεσσαλονίκη, 17 Μαΐου 1984) ήταν Έλληνας δικηγόρος, πολιτικός και νομάρχης.
Μάρκο Μάριν

O Μάρκο Μάριν (σερβικά: "Марко Марин", γερμανικά: "Marko Marin", Μποσάνσκα Γκραντίσκα, ΣΟΔ Γιουγκοσλαβίας, 13 Μαρτίου 1989) είναι Γερμανός διεθνής επαγγελματίας ποδοσφαιριστής σερβικής καταγωγής. Αγωνίζεται ως ακραίος μέσος στην Αλ Αχλί Σαουντί ΦΚ και έχει διατελέσει διεθνής με την Εθνική Γερμανίας, με την οποία συμμετείχε στο Μουντιάλ του 2010. Σε συλλογικό επίπεδο έχει αγωνιστεί σε συλλόγους της Γερμανίας και του εξωτερικού και έχει κατακτήσει - μεταξύ άλλων - δύο φορές το Γιουρόπα Λιγκ, πρώτα το 2013 με την Τσέλσι και την επόμενη χρονιά ως παίκτης της Σεβίλλης.
Κωνσταντίνος Βούλγαρης

Ο Κωνσταντίνος Βούλγαρης (1934) είναι στρατηγός του Πυροβολικού στον ελληνικό Στρατό Ξηράς που διατέλεσε αρχηγός του Γενικού Επιτελείου Στρατού (ΓΕΣ) από το 1993 μέχρι το 1996. Προηγουμένως, χρημάτισε διευθυντής του Στρατιωτικού Γραφείου του υφυπουργού Εθνικής Άμυνας στρατηγού Αντώνη Δροσογιάννη και ακόλουθος Άμυνας στην ελληνική πρεσβεία στο Παρίσι.
Νίκος Κορνήλιος

Ο Νίκος Κορνήλιος γεννήθηκε στην Αθήνα το 1954. Είναι Έλληνας σκηνοθέτης, σεναριογράφος και συνθέτης.
Χέραρντ Τόμας

Ο Χέραρντ Τόμας (φλαμανδικά: Gerard Thomas (1663–1721) ) ήταν Φλαμανδός ζωγράφος της τεχνοτροπίας μπαρόκ, ο οποίος ειδικευόταν σε εσωτερικούς χώρους εργαστηρίων ζωγράφων και πινακοθηκών. Γεννήθηκε στην Αμβέρσα το 1663 και έγινε μέλος στη Συντεχνία του Αγίου Λουκά της πόλης το 1688 - 89, διατελώντας κοσμήτοράς της δύο φορές. Πολλά από τα έργα του αντανακλούν την τάση στη ζωγραφική της Αμβέρσας περί το 1700 να απεικονίζονται στους πίνακες καλλιτέχνες - συχνά παλαιότεροι μεγάλοι "Δάσκαλοι", όπως οι Πέτερ Πάουλ Ρούμπενς, Άντονι βαν Ντάικ και Γιάκομπ Γιόρντενς - στα εργαστήριά τους, περιβαλλόμενοι από πίνακες και γλυπτά, και διδάσκοντας την τέχνη σε νέους μαθητευόμενους. Συχνά για τους "Δασκάλους" γίνονται απλοί υπαινιγμοί, μέσω των απεικονιζόμενων στο έργο πινάκων τους.

Ο Τόμας απεβίωσε στην Αμβέρσα το 1720 ή το 1721.
Άντριεν Φρανς Μπάουντεβαϊνς

Ο Άντριεν Φρανς Μπάουντεβαϊνς (φλαμανδικά: Adriaen Frans Boudewijns, Βρυξέλλες, 3 Οκτωβρίου 1644 - Βρυξέλλες, 3 Δεκεμβρίου 1719) ήταν Φλαμανδός ζωγράφος, σχεδιαστής και χαράκτης. Έγινε γνωστός κυρίως για τα τοπία του με δένδρα, ιταλικής τεχνοτροπίας τοπία με αρχιτεκτονήματα και απόψεις πόλεων και ποταμών, απεικονίσεις ακτών και εξοχών καθώς και σκηνές αρχιτεκτονημάτων.
Τόμας Μπο Λάρσεν

Ο Τόμας Μπο Λάρσεν (1963) είναι Δανός ηθοποιός που έχει γίνει γνωστός μέσα από τις ταινίες του Τόμας Βίντερμπεργκ.

Το 1999 έλαβε το βραβείο Robert για την ερμηνεία του στην ταινία "Οικογενειακή Γιορτή".
Ρόσι ντε Πάλμα

Η Ρόσι ντε Πάλμα ("Rossy de Palma", 16 Σεπτεμβρίου 1964) είναι Ισπανίδα ηθοποιός και μοντέλο.

Γεννήθηκε το 1964 ως Ρόζα Έλενα Γκαρθία Ετσάβε. Το καλλιτεχνικό της ψευδώνυμο προέρχεται από την πόλη καταγωγής της, Πάλμα ντε Μαγιόρκα. Έχει γίνει γνωστή από τους ρόλους της στις ταινίες του Πέδρο Αλμοδόβαρ. Εκτός από την υποκριτική, έχει ασχοληθεί και με το μόντελινγκ και έχει συνεργαστεί με σχεδιαστές όπως ο Ζαν-Πολ Γκοτιέ.
Ιθίαρ Μπογιαΐν

H Ιθίαρ Μπογιαΐν είναι Ισπανίδα ηθοποιός, σκηνοθέτρια και σεναριογράφος.

Γεννήθηκε το 1967 στη Μαδρίτη. Ξεκίνησε την καριέρα της ως ηθοποιός τη δεκαετία του '80 συμμετέχοντας στην ταινία "Ο Νότος" του Βίκτορ Ερίθε. Από τη δεκαετία του '90 δουλεύει και ως σκηνοθέτρια. Οι πιο γνωστές ταινίες της είναι το "Μέσα από τα μάτια σου", που κέρδισε το βραβείο Γκόγια καλύτερης ταινίας και το "Ακόμα και η βροχή", που ήταν στις εννιά επικρατέστερες για το Βραβείο Καλύτερης Ξένης Ταινίας στα Όσκαρ του 2010.

Σύντροφός της είναι ο σεναριογράφος Πολ Λάβερτι, με τον οποίο έχει συνεργαστεί σε τρεις ταινίες.
Βιλαέτι της Τραπεζούντας

thumb|Χάρτης του Βιλαετίου της Τραπεζούντας του 1890
Το Βιλαέτι της Τραπεζούντας ήταν μια διοικητική διαίρεση πρώτου επιπέδου (βιλαέτι) στο βόρειο-ανατολικό τμήμα της Οθωμανικής Αυτοκρατορίας και που αντιστοιχεί στην περιοχή κατά μήκος των ακτών της ανατολικής Μαύρης Θάλασσας και εσωτερικά στην ορεινή περιοχή του Ποντιακών Άλπεων. Στην περιοχή κατοικούσαν εθνότητες Τούρκων στο δυτικά και Λαζόφωνοι Μουσουλμάνοι στο ανατολικα, αν και καθ ' όλη την περίοδο της Τουρκοκρατίας υπήρχε ιστορικό αλλαξοπιστίας στο Ισλάμ από πολλούς Έλληνες (Ποντίους) - ακόμη και η Γιουλμπαχάρ Χατούν, η μητέρα του σουλτάνου Σελίμ Α΄ λεγόταν ότι ήταν Ελληνίδα Ποντιακή καταγωγής.

Στις αρχές του 20ου αιώνα, αναφέρεται να κατείχε έκταση 31.290 τ.χλμ., ενώ σύμφωνα με τα αποτελέσματα από την πρώτη Οθωμανική απογραφή του 1885 (που δημοσιεύθηκε το 1908) είχε πληθυσμό 1,047,700.

Μετά το Ρωσοτουρκικό Πόλεμο του 1877-1878, ιδρύθηκε το σαντζάκι του Λαζιστάν. Η Ριζούντα έγινε το κέντρο της περιοχής, λόγω της προσάρτησης του Μπατούμι, την έως πρότινος πρωτεύουσα του σαντζακιού, στη Ρωσία.
Λούκα Μιλούνοβιτς

Ο Λούκα Μιλούνοβιτς (γεννημένος στις 21 Δεκεμβρίου 1992 στο Βελιγράδι) είναι Σέρβος ποδοσφαιριστής, ο οποίος αγωνίζεται στην θέση του επιθετικού για την ομάδα της ΦΚ Βοζντοβατς.
Χαρίλαος Δώδος

Ο Χαρίλαος Δώδος (1906 - 29 Αυγούστου 1999), του Δημοσθένη, υπήρξε Έλληνας δικηγόρος και νομάρχης.
Μαργαρίτης Δήμιτσας

Επίτομος Ιστορία της Μακεδονίας (1879). Επανεκδόθηκε από το [[IMXA]] (Ινστιτούτο Μελετών Χερσονήσου τους Αίμου)το 1988
Ο Μαργαρίτης Δήμιτσας (Αχρίδα, 1830 - Αθήνα, 1903) ήταν διαπρεπής Έλληνας εκπαιδευτικός, φιλόλογος, ιστορικός και συγγραφέας που έπαιξε σημαντικό ρόλο, σε μια μακρά χρονική περίοδο των ελληνοβουλγαρικών αναταράξεων, κεντρίζοντας με τα βιβλία του το ενδιαφέρον των τότε τουρκοκρατουμένων ελληνοφρόνων και ελληνιζόντων της Μείζονος Μακεδονίας για τις ρίζες τους αναπτύσσοντας ταυτόχρονα και το αίσθημα, ότι δικαιωματικά τους ανήκε η γη που έκρυβε τις μαρτυρίες της ελληνικότητάς της. Ο Ιωάννης Καλοστύπης εξαίρει το έργο του.
Βάιος Σταθόπουλος

Ο Βάιος Σταθόπουλος (1952 - 26 Αυγούστου 2008), του Γεωργίου, υπήρξε Έλληνας πολιτικός και βουλευτής της Νέας Δημοκρατίας από το 1985 ως το 1993.
Σκλαβηνοί

Οι Σκλαβηνοί ή "Σκλαβινοί", αγγλ. Sclaveni, ήταν σλαβικός λαός που εμφανίστηκε στο προσκήνιο της ιστορίας κατά τον Πρώιμο Μεσαίωνα και συγκεκριμένα ως πολεμική απειλή το 517, ένα έτος πριν από το θάνατο του αυτοκράτορα του Βυζαντίου Αναστασίου Α΄ του Δίκορου, όταν επέδραμαν στο Ιλλυρικό εισβάλλοντας στα Βαλκάνια.
Γιάννης Χαλεπλής

Ο Γιάννης Χαλεπλής (Κούλα Μικράς Ασίας, 1907 - Αθήνα, 29 Αυγούστου 1982) ήταν Έλληνας πρωτοπόρος του "Γύρου του Θανάτου" και ο πρώτος που πέρασε τα ελληνικά σύνορα κάνοντας τον γύρο του θανάτου πάνω σε μοτοσικλέτα κλεισμένος σε βαρέλι.

Γεννήθηκε στα Κούλα της Μικράς Ασίας το 1907 και έστησε το συνεργείο επισκευής και ενοικιάσεως ποδηλάτων και μοτοσυκλετών στο Γεντί Κουλέ (Επταπύργιο) της Θεσσαλονίκης. Επί τρεις δεκαετίες γύριζε την Ελλάδα και έκανε τον γύρο του θανάτου με μια μοτοσικλέτα κλεισμένος σε βαρέλι και ήταν ο πρώτος Έλληνας που εκτελούσε το θέαμα αυτό.
Μπάγερ Τζάιαντς Λεβερκούζεν

Η Μπάγερ Τζάιαντς Λεβερκούζεν (γερμανικά: "Bayer Giants Leverkusen") είναι επαγγελματική ομάδα καλαθοσφαίρισης, μέρος του αθλητικού συλλόγου ΤΣΦ Μπάγερ Λεβερκούζεν που εδρεύει στο Λεβερκούζεν της Γερμανίας. Μετέχει στην ΠροΑ, τη δεύτερη κατηγορία της Γερμανίας.

Με βάση τον αριθμό των τίτλων της, η Λεβερκούζεν είναι η πιο επιτυχημένη ομάδα στην ιστορία της γερμανικής καλαθοσφαίρισης. Το 2009, η εταιρεία Bayer έκανε περικοπές στη χρηματοδότηση προς την ομάδα, με αποτέλεσμα να υποβιβαστεί στην ΠροΒ (3η κατηγορία). Τη θέση της ομάδας στο πρωτάθλημα της Μπάσκετμπολ Μπούντεσλιγκα πήρε η Τζάιαντς Ντίσελντορφ.
Γιαν Μπάπτιστ Μπόσχερτ

Ο Γιαν Μπάπτιστ Μπόσχερτ (φλαμανδικά: Jan-Baptist Bosschaert (17 Δεκεμβρίου 1667 – 1746) ήταν Φλαμανδός ζωγράφος.

Ο Μπόσχερτ γεννήθηκε και απεβίωσε στην Αμβέρσα, όπου έζησε και σταδιοδρόμησε καθ' όλη του τη ζωή. Ειδικευόταν στις νεκρές φύσεις και ιδιαίτερα στις απεικονίσεις ανθέων. Έγινε "Δάσκαλος" στη Συντεχνία του Αγίου Λουκά της Αμβέρσας το 1693. Όταν ο ζωγράφος Φέρντιναντ φαν Κέσσελ χρειάστηκε να ολοκληρώσει παραγγελίες του βασιλέα της Πολωνίας, περιοδικά ανέθετε υπεργολαβίες σε ζωγράφους της Αμβέρσας, ανάμεσα στους οποίους ήταν ο Μπόσχερτ, όταν τα θέματα των έργων του περιλάμβαναν άνθη..
Τσάμπιονς Χόκεϊ Λιγκ

Το Τσάμπιονς Χόκεϊ Λιγκ (αγγλικά: "Champions Hockey League", CHL) είναι μια ετήσια ηπειρωτική διασυλλογική διοργάνωση χόκεϊ επί πάγου που διοργανώνεται από την Διεθνή Ομοσπονδία Χόκεϊ επί Πάγου (IIHF) και διεκδικείται από τους κορυφαίους ευρωπαϊκούς συλλόγους των δεκατριών καλύτερων πρωταθλημάτων της Ευρώπης.
Έγκον Χένινγκερ

Ο Έγκον Χένινγκερ ("Egon Henninger", 22 Ιουνίου 1940) είναι Γερμανός κολυμβητής.

Αποτέλεσε μέλος της ομάδας της Λ. Δ. Γερμανίας που στις 7 Νοεμβρίου του 1967 κατέρριψε στη Λειψία το παγκόσμιο ρεκόρ στα 4x100 μ. μικτής με χρόνο 3.56.5..
Julieta

Julieta είναι ο τίτλος ισπανικής δραματικής ταινίας του 2016 σε σκηνοθεσία και σενάριο του Πέδρο Αλμοδόβαρ. Βασίζεται σε τρεις ιστορίες του βιβλίου "Runaway" της Άλις Μανρό.
Χέρμαν Φρήντριχ Ράουπαχ

Ο Χέρμαν Φρήντριχ Ράουπαχ (Hermann Friedrich Raupach, Στράλζουντ, 21 Δεκεμβρίου 1728 - Αγία Πετρούπολη, 11/23 Δεκεμβρίου 1778) ήταν Γερμανός συνθέτης και κλαβιχορδίστας, γιος του οργανίστα Κρίστοφ Ράουπαχ. Τον Φεβρουάριο του 1755 ανέλαβε θέση βοηθού κλαβιχορδίστα στην Αυλή της Αγίας Πετρούπολης και τρία χρόνια αργότερα έγινε Καπελμάιστερ και συνθέτης της Αυλής. Έγραψε την όπερα σέρια "Άλκηστις", βασισμένη σε λιμπρέτο του Αλεξάντερ Σουμαρόκοφ στη ρωσική γλώσσα. Το 1762 τον διαδέχτηκε ο Βιτσέντζο Μανφρεντίνι. Ο Ράουπαχ ταξίδεψε στο Παρίσι, όπου γνώρισε τον νεαρό Μότσαρτ και δημοσίευσε ορισμένες σονάτες για βιολί και πληκτροφόρο, μερικά θέματα από τις οποίες χρησιμοποίησε ο Μότσαρτ για τα Κοντσέρτα για Πιάνο Κ. 37, 39 και 41. Επέστρεψε στην Αγία Πετρούπολη αναλαμβάνοντας και πάλι θέση βοηθού κλαβιχορδίστα. Το 1770 προάχθηκε σε βοηθό Καπελμάιστερ και ανέλαβε τη σύνθεση μουσικής για το μπαλέτο και άλλα σκηνικά θεάματα. Το 1777 έγινε διευθυντής της Ακαδημίας Καλών Τεχνών της Αγίας Πετρούπολης. Ένα χρόνο μετά το θάνατό του παρουσιάστηκε η κωμική του όπερα "Οι Καλοί Στρατιώτες" που συνδυάζει στοιχεία της ρωσικής και ιταλικής μουσικής και έγινε μία από τις συχνότερα εκτελεσμένες όπερες στη Ρωσία.
Βασίλης Ψηφίδης

Ο Βασίλης Ψηφίδης είναι Έλληνας πρώην ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης στα πρώτα χρόνια της Α' Εθνικής κατηγορίας και κατέκτησε με τους "κιτρινόμαυρους" το κύπελλο Ελλάδας του 1970.
Ελληνική Ομοσπονδία Χειμερινών Αθλημάτων

Η Ελληνική Ομοσπονδία Χειμερινών Αθλημάτων (Ε.Ο.Χ.Α.) αποτελεί τον ανώτατο οργανισμό διοίκησης όσον αφορά τα χειμερινά αθλήματα στην Ελλάδα.
Φέρντιναντ φαν Κέσσελ

Ο Φέρντιναντ φαν Κέσσελ (φλαμανδικά: Ferdinand van Kessel, 1648 – 1696) ήταν Φλαμανδός ζωγράφος της τεχνοτροπίας μπαρόκ, γνωστός για τα τοπία, τις νεκρές φύσεις και τις ρωπογραφίες με πιθήκους.
Βάσω Θανασέκου

Η Βάσω Θανασέκου (5 Ιουνίου 1917 - 27 Αυγούστου 2015), ήταν Ελληνίδα πολιτικός και η πρώτη βουλευτής που εξελέγη με κόμμα της Αριστεράς.
Massa Fresca

Το Massa Fresca είναι Πορτογαλική εφηβική σειρά παραγωγής TVI. Η σειρά έκανε πρεμιέρα στην Πορτογαλία στις 22 Απριλίου του 2016 και στην Ελλάδα στις 22 Αυγούστου του 2016 από την ΕΡΤ2.

Πρωταγωνιστές της σειράς είναι η Μαφάλντα Μαραφούστα μαζί με τους Ντουάρτε Γκόμες, Μπεατρίς Μπαρόσα, Πέντρο Καρβάλιο, Σοφία Άλβες, Σάρα Μπαράντες, Ντίνα Φέλιξ Ντα Κώστα, Άρτουρ Ντίνις, Μπεατρίς Λεονάρντο, Καταρίνα Αβέλαρ και Τζοάνο Μπόνεβιλ.
Προσβολή

Προσβολή στο πλαίσιο των ανθρώπων, σημαίνει εκφοβισμό ενός ατόμου από μια ομάδα, σε κάθε πλαίσιο, όπως μια οικογένεια, ομάδες συνομηλίκων, στο σχολείο, στο χώρο εργασίας, στη γειτονιά, στη κοινότητα, ή σε απευθείας σύνδεση στο διαδίκτυο.

Όταν εμφανίζεται ως συναισθηματική κακοποίηση στο χώρο εργασίας, όπως η "κόντρα" με συναδέλφους, υφισταμένους ή προϊσταμένους, που αναγκάζουν κάποιον έξω από το χώρο εργασίας μέσα από φήμες, υπονοούμενα, εκφοβισμό, με ταπείνωση, απαξίωση και απομόνωση, είναι επίσης κακόβουλη, ασεξουαλική, αντιρατσιστική/φυλετική, ή γενική παρενόχληση.
Κουαρτέτο Αμαντέους

thumb|350px|right|Το κουαρτέτο Αμαντέους. Από τα αριστερά προς τα δεξιά: Μ. Λόβετ, Ν. Μπρέινιν, Ζ. Νίσελ, Π. Σίντλοφ)
Το Κουαρτέτο Αμαντέους ("Amadeus Quartet") ήταν αγγλικό κουαρτέτο εγχόρδων παγκοσμίου φήμης, με -βασικό- ρεπερτόριο τα έργα μουσικής δωματίου της κλασικής περιόδου. Πέρα από τα μουσικά χαρίσματα των εκτελεστών που το συγκροτούσαν, κατέστη διάσημο στην ιστορία της μουσικής διότι διατήρησε τα ιδρυτικά του μέλη από την σύμπηξη (1947) μέχρι την διάλυσή του (1987).
Θεόδωρος Μπαγλανέας

Ο Θεόδωρος Μπαγλανέας του Αθανασίου (1913 - 29 Σεπτεμβρίου 2003) ήταν Έλληνας δικηγόρος, πολιτικός και νομάρχης.